SPRÁVA ZO ZAHRANIČNEJ PRACOVNEJ CESTY č. 189/2015

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 3.8.2015 (11:45) – 31.8.2015 (23:59),
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci august 2015 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2015. Od toho sa odvíjali aktivity a pracovná náplň, ktorú som počas ZPC v mesiaci august 2015 plnila.
V auguste som primárne pracovala na príprave Networkingového stretnutia slovenských vedcov v pôsobiacich a pracujúcich v Belgicku. Okrem návrhu programu podujatia pracujem na vytvorení databázy slovenských vedcov pôsobiacich v Belgicku. Networkingové stretnutie by sa malo uskutočniť v spolupráci so Slovenským veľvyslanectvom. Cieľom stretnutia je spoznať slovenských profesionálov, dozvedieť sa o ich vedeckých aktivitách a obsahu práce. Rovnako by sme chceli s nimi diskutovať o výhodách a nevýhodách slovenských vedcov v Belgicku, a vypočuli si ich názory na vedu na Slovensku a jej vyhliadky. Našou snahou je taktiež prepojiť slovenských výskumníkov a slovenskú vedeckú komunitu v zahraničí s vedcami na Slovensku. Zároveň by sme na stretnutí radi informovali aj o novo spustenom projekte návratových grantov Ministerstva školstva, vedy, výskumu a športu SR, s názvom Návrat domov. 
Podpora zapájania sa do medzinárodných projektov a pri ich implementácii
Za mesiac august 2015 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. Keďže sa bude čoskoro spúšťať nový pracovný program na roky 2016/2017, EK organizuje v druhej polovici tohto roka niekoľko informačných dní a partnerských búrz. 
Rovnako som poskytla e-mailové a telefonické konzultácie k príprave projektov H2020 (MSCA; Spoločenská výzva 1 – Zdravie, demografické zmeny a kvalita života; Spoločenská výzva 5 – Opatrenia v oblasti klímy, životné prostredie, efektívne využívanie zdrojov a suroviny) a tiež k výsledkom projektov v jednotlivých výzvach. Rozposlala som partner searchs na možnú medzinárodnú spoluprácu a zapojenie sa do medzinárodných projektov.  
Prevádzkovanie informačného portálu
Počas mesiaca august som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci august som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR. Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov. Tieto sú priebežne zverejňované na webe SLORD. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Rovnako je dobré zintenzívniť spoluprácu v rámci krajín V4. 
2.	Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebné sa aktívne zapojiť do príprav a spolupracovať so Stálym zastúpením SR pri EÚ, ako aj s inými zástupcami slovenských subjektov v Bruseli. Je potrebné tiež naďalej udržiavať komunikáciu so zastúpeniami regiónov, ktorí majú veľmi dobrý prehľad o lokálnych subjektov v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020. 
3.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 

5.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

6.   Osobitne vyhodnotený očakávaný prínos ZPC

7.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 10.9.2015
								
Správu schválil:  prof. RNDr. Ján TURŇA, CSc., generálny riaditeľ  .................................